**HOTEL GODINE - UPUTE ZA IZRADU PREZENTACIJE**

***Prezentaciju je potrebno izraditi u digitalnom obliku (Power Point, Prezi i sl.) koji, osim pisanog teksta, treba sadržavati i fotografije, kraći video/audio materijal, aktivne linkove, animacije i sl.***

***Prezentacijom je potrebno obuhvatiti sve bitne informacije, a poseban naglasak treba biti na novim dostignućima u 2025., odnosno, na postignutim iskoracima. Prezentacija mora slijediti redoslijed iz uputa i imati maksimalno 15 slajdova, uključujući i naslovni slajd.***

***Prezentaciju je potrebno izraditi prema niže navedenim elementima:***

**Osnovni podaci o prijavitelju**

* broj smještajnih jedinica; kategorizacija; specijalizacija
* opis poslovanja prijavitelja za hotel godine, što ga čini posebnim, drugačijim i uspješnijim od konkurenata
* poslovna strategija (navesti ključne značajke poslovne strategije, uključujući viziju, misiju, temeljne vrijednosti te ciljeve)
* predanost poslovnoj izvrsnosti (opisati na koji način se ostvaruje visoka razina kvalitete i kako se gostima osigurava nezaboravno iskustvo

**Razvojna komponenta projekta i doprinos destinaciji u 2025.**

* opis inovacije/unaprjeđenja, motiv implementacije povezan s vizijom i misijom
* rezultati postignuti implementiranom inovacijom/unaprjeđenjem
* kvalitativni/kvantitativni rezultati; doprinos održivosti, uključivosti i pristupačnosti
* nacionalne i/ili međunarodne nagrade, priznanja, certifikati (navesti naziv priznanja, godinu i instituciju koja ga dodjeljuje)

**Marketinške strategije**

* ciljani tržišni segmenti (tržišta, gosti)
* inovativni pristupi promociji (opisati korištene marketinške i komunikacijske kanale i strategije korištene pri promoviranju prijavitelja)
* učinkovitost marketinških aktivnosti (opisati kako su marketinške aktivnosti pomogle u privlačenju ciljnog tržišnog segmenta gosti i rezultirale većim interesom ili posjećenosti)

**Upravljanje doživljajem i praćenje kvalitete usluge**

* opisati kako se osigurava kvaliteta i na koji način se prati zadovoljstvo posjetitelja
* na koji način se prati i ocjenjuje zadovoljstvo gosti kako bi se unaprijedilo iskustvo (navesti primjere unaprjeđenja kvalitete na osnovu povratnih informacija posjetitelja)
* opisati na koji način se prilagođava dostupnost i kvaliteta specifičnim potrebama raznolikih zajednica (navesti primjere što je poduzeto u području inkluzivnosti, tj. pristupačnost specifičnim individualcima/grupama koje mogu imati specifična ograničenja ili potrebe - npr. kulturne razloge, jezične barijere, tjelesna ograničenja, intelektualne mogućnosti, kognitivna ograničenja, dijetalne zahtjeve ili neke ostale specifične potrebe različitih grupa

**Doprinos ciljevima Strategije razvoja održivog turizma do 2030.**

* cjelogodišnji i regionalno uravnoteženiji turizam (ravnomjerna raspoređenost turističkih aktivnosti tijekom cijele godine u turistički razvijenim područjima, fokus na unaprjeđenju vrijednosti postojećih turističkih proizvoda te stvaranju uvjeta za daljnji razvoj posebnih oblika turizma)
* očuvanje okoliša, prostora i klime (smanjenje međusobnih negativnih utjecaja turizma i klimatskih promjena, primjena održivih praksi: korištenje lokalnih i sezonskih namirnica, smanjenje otpada, energetska učinkovitost, eliminacija plastike za jednokratnu upotrebu)
* konkurentan i inovativan turizam (unapređenje poslovnog okruženja, ljudskih potencijala i tržišta rada, unaprjeđenje strukture i kvalitete usluge)
* otporan turizam (fleksibilnost u prilagodbi promjenama tržišta i trendova, razvoj novih proizvoda i usluga, ulaganje u kompetencije zaposlenih)